CELEX: 32014R0336
Language: bg
Date: 2014-03-28 00:00:00
Title: Регламент за изпълнение (ЕС) № 336/2014 на Комисията от 28 март 2014 година относно класирането на някои стоки в Комбинираната номенклатура

2.4.2014   
            
            
               BG
            
            
               Официален вестник на Европейския съюз
            
            
               L 99/1
            
         РЕГЛАМЕНТ ЗА ИЗПЪЛНЕНИЕ (ЕС) № 336/2014 НА КОМИСИЯТА
   от 28 март 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която e издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за определен срок в съответствие с член 12, параграф 6 от Регламент (ЕИО) № 2913/92 на Съвета (2). Този срок следва да се определи на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана в съответствие с член 12, параграф 6 от Регламент (ЕИО) № 2913/92 за срок от три месеца, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 март 2014 година.
      
         
            За Комисията,
         
         
            от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Комплект за продажба на дребно (т.нар. „система с безжична камера за обратно виждане“) за монтиране в моторни превозни средства, състоящ се от следните компоненти:
                  
                              —
                           
                           
                              телевизионна камера за дневно и нощно виждане, оборудвана със сензор тип CMOS и леща 2,4 mm,
                           
                        
                              —
                           
                           
                              безжичен предавател за видеосигнали с антена,
                           
                        
                              —
                           
                           
                              безжичен приемник за видеосигнали с честота 2,4 GHz с цветен екран с течнокристална технология на изображението (LCD) с диагонал на екрана 17,8 cm (7 инча) и резолюция 480 × 240 пиксела. Оборудван е с бутони за управление и AV интерфейс за свързване на външна аудио- или видеоапаратура.
                           
                        Телевизионната камера не улавя звук.
                  Продуктът е проектиран за използване например в автомобили, автобуси или ремаркета и позволява на водача да вижда какво има зад превозното средство.
               
               
                  8528 72 40
               
               
                  Класирането се определя въз основа на общи правила 1, 3 в) и 6 за тълкуване на Комбинираната номенклатура и на описанието на кодове по КН 8528, 8528 72 и 8528 72 40.
                  Изделията се считат за стоки, представени под формата на комплект, пригоден за продажба на дребно, по смисъла на правило 3 б), тъй като различните компоненти са представени заедно в отговор на конкретна потребност или за да се извършва специфична дейност.
                  Комплектът се състои от предавателен апарат за телевизия (подпозиция 8525 50), телевизионна камера (подпозиция 8525 80) и приемателен телевизионен апарат (подпозиция 8528 72). Никой от компонентите не предава на комплекта основния му характер, тъй като те са еднакво важни за осъществяване на функцията на комплекта.
                  Поради това комплектът трябва да бъде класиран в код по КН 8528 72 40 като друг цветен приемателен телевизионен апарат с екран с течнокристална технология на изображението (LCD).